Guaydo venesuelaliklarni “Ozodlik” operatsiyasiga tayyorgarlik ko‘rishga chaqirdi

24-mart kuni Venesuela muxolifatchisi Xuan Guaydo mamlakat aholisini Venesuela hokimiyatini egallab olishga yordam beruvchi “Ozodlik” operatsiyasiga tayyorgarlik ko‘rishga chaqirdi. Bu haqda “TASS” xabar berdi.

“Ozodlik operatsiyasiga tayyorgarlik ko‘rish va mamlakatni egallab olgunga qadar hukumatga imkon qadar ko‘proq tazyiq o‘tkazish vaqti keldi. Barchada, mutlaqo barchada bu kurash bosqichida o‘z orni bor”, — deb yozgan Guaydo o‘zining Instagram’dagi sahifasida.
Uning qo‘shimcha qilishicha, mamlakat bo‘ylab bunday harakatlarni amalga oshirish maqsadida “Ozodlik yordam qo‘mitalari” tashkil etiladi. U har bir tumanda, ta’lim muassasasi va davlat idoralarida uzurpatsiyani tugatishga qaratilgan targ‘ibotlar o‘tkaziladi.